Voldsramt lærer: Skolen har brug for ressourcer - ikke vagter | Vejle | vafo.dk
Voldsramt lærer: Skolen har brug for ressourcer - ikke vagter
Publiceret 18. juni 2017 kl. 07:11
Lars Holmboe, lærer på Mølholm Skole, har en gang i sine 12 år som lærer været udsat for vold fra en elev. Han mener ikke, folkeskolen har brug for sikkerhedsvagter, men derimod for flere ressourcer. Foto: Michael Svenningsen
Lærer Lars Holmboe fra Mølholm Skole har selv været udsat for vold. Han mener, sikkerhedsvagter på skolen vil ødelægge samarbejdet mellem børn og lærer.
Vejle: Sikkerhedsvagter i skolen til at holde styr på voldelige elever vil være altødelæggende for samarbejdet mellem børn og lærere.Sådan siger lærer Lars Holmboe, der er lærer på Mølholm Skole i Vejle.Lars Holmboe har selv været udsat for vold på skolen. Det skete i slutningen på en lang skoledag, hvor en 13-årig dreng uden varsel sparkede og slog ham, så han fik blå mærker på arme og ben og et trælår.- Vagter på skolen, som byrådsmedlem Holger Gorm Petersen, Nye Borgerlige, har foreslået, vil kun gøre det værre. Det vil sende et signal om, at det er os mod dem, de voksne mod børn, og det vil være det dummeste, man kan gøre, siger Lars Holmboe.Holger Gorm Petersens kom med forslaget forleden i hælene på oplysninger om 15 tilfælde af fysisk vold mod personale på Novaskolen i Vejle i første kvartal i år, og 35 tilfælde af krænkende udtalelser og trusler. LÆS OGSÅ: Trods voldsepisode: Lærer kunne ikke ønske sig et bedre job
Sikkerhedsvagter på skoler vil være alt ødelæggende for samarbejdet mellem børn og lærere.
Lars Holmboe, lærer på Mølholm Skole
Dan Skjerning (S), formand for børne- og familieudvalget i Vejle Kommune, har slået fast, at Novaskolen ikke er alene om problemet. Der er episoder på stort set alle skoler i større eller mindre omfang, og det er et landsdækkende problem.Lars Holmboe understreger, at der ikke er brug for sikkerhedsvagter.- Folkeskolen har ikke brug for vagter, den har brug for mange flere ressourcer til at klare de opgaver, som den får pålagt af politikerne, siger Lars Holmboe.Den 45-årige lærer på Mølholm Skole mener, at inklusion på mange måder kan være godt.- Men når inklusion som vi oplever det bliver brugt som en spareøvelse, så duer det ikke, siger han.Lars Holmboe er også enig med Dan Skjerning i, at forældrene skal mere på banen. Jeg mener desuden, at der må tænkes nyt i lærernes uddannelse. På seminariet står der intet på skemaet om, hvordan man som lærer tackler voldelige elever. Det skal man gøre noget ved, så lærernes uddannelse matcher virkeligheden, siger han. Se også
5 Trekantområdet
Farlig kurs i boligsager
Knuste rude og stjal diverse fra villa
Kom ind af vindue og rodede villa til
Arrig kvinde tilbageholdt på banegård: Bed billetkontrollør og sparkede ud efter betjent
200 udsatte børn og flygtningebørn på tur til Legoland
Bueskytter får 20.000 kroner til at købe gummidyr for
Byen tog imod: Æg og bacon og fest og forplejning til...